Nenupė
Nenupė – upė Lietuvoje, Šakių ir Vilkaviškio rajonuose; Šešupės dešinysis intakas. Prasideda į vakarus nuo Sparvinių, gretimais kelio  137  Pilviškiai–Šakiai–Jurbarkas . Teka į vakarus, nuo vidurupio – į pietvakarius, o žemupyje į pietus daugiausia pro dirbamus laukus. Įteka į Šešupę 125,5 km nuo jos žiočių, ties Norvaišais. Intakas – Trydupis (dešinysis). Beveik visa vaga ištiesinta. Gyvenvietės prie Nenupės: Panenupiai, Antabūdis, Degutinė, Žvirgždaičiai, Norvaišai. Upėvardis kildinamas nuo asmenvardžio Nėnius, Nenius.